**DĖL PAVEDIMO ORGANIZUOTI VAIKŲ PRIEŽIŪRĄ**

2020 m. kovo 20 d. Nr. DĮV-266

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. kovo 12 d. sprendimo Nr. V-343 „Dėl koronaviruso (COVID-19) valdymo priemonių“ 3 punktu:

1. P a v e d u nuo 2020 m. kovo 23 d. organizuoti vaikų, kurių tėvai (globėjai, rūpintojai) ekstremalios situacijos metu privalo dirbti (medicinos, policijos, priešgaisrinės apsaugos ir Lietuvos kariuomenės Motorizuotosios pėstininkų brigados „Žemaitija“ Brigados generolo Motiejaus Pečiulionio artilerijos bataliono darbuotojai), priežiūrą jeigu to neįmanoma įgyvendinti namuose:

1.1. Šilalės lopšelio-darželio „Žiogelis“ direktoriui – vaikų, ugdomų pagal ikimokyklinio ugdymo programą;

1.2. Šilalės Dariaus ir Girėno progimnazijos direktoriui – vaikų, ugdomų pagal priešmokyklinio ir pradinio ugdymo programas;

1.3. Šilalės suaugusiųjų mokyklos direktoriui – vaikų, turinčių didelių ir labai didelių specialiųjų ugdymosi poreikių,

 2. Į p a r e i g o j u Rasą Kuzminskaitę, Šilalės rajono savivaldybės administracijos Švietimo, kultūros ir sporto skyriaus vedėją, koordinuoti šio įsakymo įgyvendinimą.

3. P a v e d u šį įsakymą paskelbti Šilalės rajono spaudoje, Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius